ועדת הפנים ואיכות הסביבה, כנסת 16, פרוטוקול מספר 204, 2004-05-17 12:00

יורי שטרן: אנחנו קיבלנו לאישור הוועדה את תקנות הבטיחות במקומות ציבוריים (אסיפות) (תיקון), התשס"ד-2004.

יורי שטרן: התקנות מתייחסות לפעילות ספורט.

יורי שטרן: אני מניח שהן באות כתוצאה מהצטברות המקרים הלא טובים גם אצלנו וגם בעולם.

יורי שטרן: אני אבקש מחבר הכנסת חמי דורון לנהל את הישיבה הזאת.

יורי שטרן: אני חושב שהתקנות האלו לא עברו את הבדיקה של האקדמיה ללשון עברית.

יורי שטרן: יש פה ניסוחים פיקנטיים, כמו להשליך משהו באישור השוטר.

יורי שטרן: אני חושב שכדאי לעבוד על הניסוח.

עדי ביתן: בעקבות הקמת ועדת החקירה הפרלמנטרית בנושא אלימות בספורט נערך תיקון לחוק הבטיחות במקומות ציבוריים.

עדי ביתן: החוק הזה הוסיף סמכויות למשטרה, כמו למשל סמכות לבקש צו הרחבה, סמכות להרחיק אדם מהמגרשים.

עדי ביתן: הכוונה למגרשי כדורגל וכדורסל.

עדי ביתן: התקנות האלו באו להשלים את האיסורים בחוק.

עדי ביתן: מסיבות שונות ומשונות הן לא עלו לדיון בזמנו.

עדי ביתן: מכיוון שעדיין יש בהן צורך, החלטנו להביא אותן לאישור כעת.

עדי ביתן: התקנות אוסרות על אדם להיכנס למגרש עצמו, אוסרות עליו להשליך חפצים אלא בהיתר של קצין משטרה שמוסמך לדבר.

עדי ביתן: יש פה הגדרה של מה היא זירת פעילות ספורט, איך היא תסומן.

יצחק צוקר: להתאחדות לספורט בישראל יש תקנון.

יצחק צוקר: התקנון קובע מי רשאי להיכנס לזירת המשחק, מי לא רשאי להיכנס לזירת המשחק ומי אחראי לקבוע את אותם אנשים שרשאים להיכנס.

יצחק צוקר: סעיף 2א(א) מעביר את האחריות לעניין הזה למשטרת ישראל, שהיא לא אמונה על תקנון ההתאחדות לכדורגל .

חמי דורון: מה המעמד הסטטוטורי של תקנון ההתאחדות לכדורגל?

יצחק צוקר: יכול להיות שאין לו מעמד סטטוטורי, אבל עדיין הוא זה שמנהל את המשחק.

יצחק צוקר: אם על פי תקנון ההתאחדות רשאים להיכנס בכל קבוצה עוד 7 שחקנים, עוד מאמן, עוד עוזר מאמן ועוד צלם, אז לפי מה שכתוב פה קצין משטרה יכול להגיד לכולם לצאת החוצה.

רחל גוטליב: זה לא כתוב פה.

חמי דורון: ברמה העקרונית הוא צודק.

חמי דורון: הניסוח מנוסח בצורה כזאת שאני כשוטר מתיר למישהו להיכנס.

חמי דורון: אני יכול באותה מידה גם יכול לאסור על מישהו להיכנס או להרחיק מישהו מתוך תחום המגרש.

חמי דורון: האם כשניסחו את התקנות לא התייעצו עם הגורמים הרלוונטיים?

רחל גוטליב: היתה התייעצות.

רחל גוטליב: התקנות האלו נוסחו בעקבות ועדת החקירה הפרלמנטרית, שהיו שותפים לה גורמים של הספורט.

רחל גוטליב: אני ממש תמהה על חברי שאומר את הטענה הזאת.

רחל גוטליב: המטרה של התקנות היא למנוע כניסת אנשים לא מורשים למגרשי ספורט.

רחל גוטליב: אני מניחה שזה עולה בקנה אחד עם האינטרס של ההתאחדות לכדורגל.

רחל גוטליב: ניתנה גם אפשרות בידי אחראי.

רחל גוטליב: האחראי זה הגורם שאחראי לבטיחות באירוע הספורט.

יצחק צוקר: הטעות הבסיסית היא שהאחראי בזירת הכדורגל זה לא האחראי על הבטיחות או השוטר, אלא ההתאחדות לכדורגל שמבצעת את זה באמצעות איגוד השופטים.

רחל גוטליב: השוטר לא יתן לשחקנים להיכנס?

יצחק צוקר: יכול להיות.

רחל גוטליב: לא יעלה על הדעת.

יצחק צוקר: אני חי במגרשי כדורגל, זה בהחלט יעלה על הדעת.

חמי דורון: באותה מידה יכול להיווצר מצב שהשוטר או הסדרן יכניס את החבר של הסבתא שלו או את הבת שלו כדי לראות את המשחק.

חמי דורון: נכון?

רחל גוטליב: כל סמכות מינהלית שניתנת בידי כל גורם מינהלי צריכה להיות מיושמת על פי עקרונות של סבירות.

רחל גוטליב: הוא יכול לעשות כל מיני דברים.

רחל גוטליב: השוטר יכול לעצור או לא לעצור בגלל שיקולים זרים.

רחל גוטליב: תמיד יכולים להיות אנשים שחורגים.

רחל גוטליב: הנורמה שנקבעה כאן היא נורמת האיסור על כל אדם להיכנס לזירת הספורט, על-מנת להבטיח את הביטחון בתוך אירועי הספורט.

חמי דורון: בכמה משחקי כדורגל היית ב-10 השנים האחרונות?

רחל גוטליב: זה לא רלוונטי.

חמי דורון: אני אסביר לך למה כן.

חמי דורון: הפעם הלפני אחרונה שהלכתי למשחק כדורגל היתה לפני 25 שנה.

חמי דורון: לפני שלוש שנים הלכתי שוב למשחק כדורגל.

חמי דורון: אחרי שראיתי איך אנשים עולים למתחם של הדשא, איך אנשים מתנהגים החלטתי להפסיק ללכת לשם.

חמי דורון: אני שמח שהוקמה ועדת חקירה.

חמי דורון: הניסוח הזה מנציח מצב קיים.

רחל גוטליב: הוא לא בא להנציח, הוא בא להתמודד עם המצב.

חמי דורון: אם ניתן היתר בידי אחראי או סדרן בטיחות, זאת אומרת שמחר במשחק כדורגל יכול אותו סדרן מטעם הפועל זרנוקה להכניס את החבר שלו וזה יהיה חוקי.

חמי דורון: אני חושב שהניסוח כאן לא נכון.

זאב גוטמן: אתם מציגים פה את הדבר בצורה לא נכונה.

זאב גוטמן: התקנות האלו נכתבו מניסיון של מה שקרה בשטח.

זאב גוטמן: ההתאחדות לכדורגל באמצעות איגוד השופטים לא מתייחסת למה שקורה בכר הדשא, היא קוראת מהר מאוד לשוטרים כדי שיטפלו בזה.

זאב גוטמן: ההתאחדות עובדת מכוח התקנון שלה.

זאב גוטמן: המשטרה לא עובדת על פי תקנון של גוף וולונטרי כמו ההתאחדות, אלא על פי חקיקה.

זאב גוטמן: במקרה הזה נדרשת חקיקה.

זאב גוטמן: מי שעובד בשטח, מי שמוציא את המתפרעים זה המשטרה.

חמי דורון: אולי הניסוח של התקנה צריך להיות בצורה כזאת שלא יינתן היתר.

חמי דורון: ההיתר צריך להיות בהתאמה לתקנון של ההתאחדות.

זאב גוטמן: אנחנו דורשים אחראי מגרש מטעם הקבוצה.

חמי דורון: זה לא מה שכתוב כאן.

חמי דורון: על פי התקנות כאן האחראי הוא האחראי שמוגדר בחוק לגבי סדרנים באסיפות.

זאב גוטמן: זה האחראי על האירוע.

חמי דורון: זה אחראי בטיחות, לא אחראי על האירוע.

חמי דורון: המגמה היא ליצור מצב שבו ניתן יהיה למנוע גישה וכניסה של יותר מידי אנשים שבדרך כלל כן נכנסים.

חמי דורון: איך הם נכנסים?

חמי דורון: הם נכנסים בגלל זה שהסדרנים מתירים להם.

חמי דורון: התקנות צריכות לשקף מצב שבו תהיה מניעה.

חמי דורון: מנהל הקבוצה המארחת או יושב-ראש האגודה המארחת הוא האחראי על האירוע, לא אף אחד אחר.

חמי דורון: הסדרן שעומד בשער לא עובד מול המשטרה.

חמי דורון: מי שעובד מול המשטרה זה יושב-ראש הקבוצה או מנהל הקבוצה.

חמי דורון: הוא אחראי.

חמי דורון: זה לא מה שעולה מהניסוח.

חמי דורון: השוטר כפוף לחוק, הוא לא כפוף לסדרנות.

רחל גוטליב: צריך שתהיה לו הסמכות לתת היתר.

רחל גוטליב: אם נשאיר בתקנת משנה א' את האחראי ואת השוטר.

רחל גוטליב: .

חמי דורון: אני רוצה שהאחראי יהיה מוגדר.

רחל גוטליב: האחראי מוגדר בחוק.

עדי ביתן: אחראי על פי התקנות זה אחראי על הבטיחות במקום האסיפה.

חמי דורון: אנחנו שוב מדברים על אחראי הבטיחות.

עדי ביתן: האחראי מוגדר על ידי המקום.

עדי ביתן: האחראי ייקבע מעל שערי הכניסה למקום האסיפה, במודעה שבה יציינו את שמו.

עדי ביתן: אני מניחה שמי שאחראי על בטיחות באצטדיון רמת-גן כפוף להתאחדות לכדורגל.

חמי דורון: לא זאת הכוונה.

חמי דורון: יש אמפי-פארק בראשון-לציון.

חמי דורון: יש מי שאחראי עליו מטעם העירייה.

חמי דורון: כשהרשות המקומית מקצה את המקום לאירועים פרטיים, אז אותו בעל אירוע פרטי אחראי על הבטיחות במקום, על ניהול המקום.

חמי דורון: אחראי זה בסך הכל רב סדרן.

חמי דורון: זאת לא המגמה.

חמי דורון: באצטדיון כדורגל יש 100 אחראים.

חמי דורון: האצטדיון שייך לרשות המקומית.

חמי דורון: מי שמארח את האירוע זאת קבוצת הכדורגל שלא שייכת לרשות, היא עמותה בפני עצמה.

רחל גוטליב: מי שקובע מי האחראי זה בעל הרשיון.

רחל גוטליב: בעל הרשיון זה מי שמבקש, לענייננו זאת אותה קבוצת כדורגל.

רחל גוטליב: היא תקבע מי האחראי.

חמי דורון: אבל את כותבת כאן שההיתר הוא בידי אחראי, שוטר או סדרן בטיחות.

חמי דורון: אתם מכוונים לכיוון לא נכון.

רחל גוטמן: האחראי מוגדר בחוק.

חמי דורון: ההגדרה בחוק של אחראי היא לא ההגדרה הנכונה.

רחל גוטליב: האחראי מוגדר בתקנות שאותן אנחנו מתקנים.

רחל גוטליב: לתקנות הסדרנים הפנינו רק בעניין מיהו סדרן.

רחל גוטליב: אם מוחקים את מיהו סדרן, אז מחקנו את ההפנייה לתקנות הבטיחות.

רחל גוטליב: .

חמי דורון: מה ההגדרה של אחראי?

רחל גוטליב: "אחראי" - אחראי לבטיחות במקום אסיפות קבוע לפי סעיף 4 לחוק, או אחראי לבטיחות בעצרת עם לפי סעיף 6.

חמי דורון: תקריאי את סעיף 4.

רחל גוטליב: "ניתן רשיון לפי כל חיקוק לגבי השימוש במקום אסיפות קבוע, יהיה בעל הרשיון אחראי לבטיחות לעניין חוק זה.

רחל גוטליב: באין רשיון יהיה המחזיק בפועל אחראי לבטיחות במקום".

חמי דורון: הרשיון שייך לרשות המקומית כי היא הבעלים של האצטדיון.

רחל גוטליב: הרשיון יכול להיות של מי שמבקש לקיים את.

רחל גוטליב: .

חמי דורון: בעל הנכס הוא בעל ההיתר, הוא בעל הרשיון להפעלה.

חמי דורון: המפיק של האירוע אחראי רק על האירוע שלו.

חמי דורון: יש לו חוזה חכירה או חוזה שכירות.

חמי דורון: ההפניות שלכם אינן נכונות.

חמי דורון: ההגדרה של מי שאחראי צריכה להיות הגדרה שונה.

חמי דורון: היות ואנחנו מכוונים אך ורק למשחקי כדורגל וכדורסל, אז מי שצריך להיות האחראי זה יושב-ראש הנהלת אותה קבוצה המארחת את האירוע.

עדי ביתן: לא הבנתי אם זה יפתור את הבעיה של החברים.

חמי דורון: זה יפתור את הבעיה של האחראי.

חמי דורון: צריך לחשוב האם כל אדם, גם אם הוא אחראי על האירוע, רשאי להכניס אנשים לתוך המתחם הצר.

חמי דורון: אם הוא מכניס עם כרטיס הזמנה לתוך האולם עצמו אין לי בעיה עם זה.

חמי דורון: בתקנון של ההתאחדות כתוב מי רשאי להיות שם.

חמי דורון: נדמה לי שזה מספר מסויים של שוטרים ואותם שחקנים שאמורים לשבת שם.

חמי דורון: צריך להתאים את זה.

חמי דורון: זה יהיה לטובת המערכת.

חמי דורון: הכוונה שלנו היא ליצור מצב של חסימה אמיתית של כל מיני אנשים שייכנסו בגלל המקורבות.

חמי דורון: דרך אגב, זה גם יקל על המשטרה, כי אז המשטרה לא תצטרך להתמודד עם השאלה למי נותנים.

רחל גוטליב: יש לנו קושי כי אנחנו נמצאים באכסנייה ארכאית שעומדת בפני תיקון.

רחל גוטליב: עד שהתיקון יגיע אנחנו חייבים להיצמד למסגרת החוקית הקיימת.

רחל גוטליב: בתקנות הקיימות כתוב שחובות המוטלות על אחראי מוטלות גם על מארגן האסיפה.

רחל גוטליב: זה מכוון למה שאדוני אומר.

רחל גוטליב: אנחנו רוצים לכוון למארגן האירוע.

חמי דורון: יש את הגורם המארח.

רחל גוטליב: יהיה גורם אחד שיארגן.

רחל גוטליב: זה לא מאפיין דווקא אירוע ספורט, זה יכול להיות גם אירוע של מדונה בפארק.

רחל גוטליב: החוק שעליו אנחנו מדברים זה חוק שמכוון להסדרה של אירועים המוניים.

רחל גוטליב: זה יכול להיות שוטר או מארגן אירוע ספורט.

רחל גוטליב: נקבע הוראה שתקבע חובה על מינוי מארגן אירוע ספורט לכל אירוע ספורט כתנאי לרישוי.

חמי דורון: בכל קבוצת ספורט יושב ראש הקבוצה הוא האחראי.

חמי דורון: הוא גם עובד מול המשטרה.

רחל גוטליב: אני לא רוצה לקבוע להם.

זאב גוטמן: אפשר לכתוב שזה יהיה מארגן האירוע.

חמי דורון: ההתאחדות צריכה להוציא נוהל עבודה.

חמי דורון: צריך להסביר למארגנים שהם אלה שצריכים לעבוד מול המשטרה.

רחל גוטליב: אנחנו נציע ניסוח של מי הוא מארגן האירוע.

חמי דורון: לי אין בעיה שזה יהיה מי שרשום כיושב-ראש האגודה ברשויות הספורט.

רחל גוטליב: כיוון שמדובר בעמותה שלא מוסדרת בחוק.

רחל גוטליב: .

חמי דורון: הן מוסדרות כי הן עמותות רשומות אצל רשם העמותות.

חמי דורון: גם ההתאחדות לכדורסל וגם ההתאחדות לכדורגל הן התאחדויות מוכרות.

חמי דורון: הן מנוהלות על ידי זה שיש מרשם מסודר של כל קבוצה, שיש מאזנים מבוקרים.

רחל גוטליב: אני לא חולקת על זה.

חמי דורון: אני רוצה למנוע את זה שמחר לצורך אירוע אחד יגדירו לי את משה האינסטלטור כאחראי, ומחרתיים את יצחק החשמלאי כמארגן האירוע.

חמי דורון: יושב-ראש האגודה או יושב-ראש הקבוצה הם אלה שיהיו אחראים.

חמי דורון: הם מופיעים כאחראים מול ההתאחדות.

רחל גוטליב: תמיד זה אגודות?

רחל גוטליב: גם כשזה אירוע ספורט בכפר אחד מול כפר שני?

חמי דורון: אין כפר מול כפר.

חמי דורון: ועדת החקירה הפרלמנטרית בדקה את אותם אירועי ספורט שמאוגדים באמצעות ליגות, דהיינו אותם אירועים שמאורגנים על ידי התאחדויות הספורט.

חמי דורון: מדובר בקבוצות ידועות, בקבוצות רשומות.

חמי דורון: אין שום מניעה שהדברים האלה יירשמו.

חמי דורון: החוכמה היא שהתקנות לא ילכו נגד אגודות הספורט, אלא ילכו עם אגודות הספורט.

שוקי קרמר: סעיף 5 לחוק הספורט מסמיך את ההתאחדות ואת האיגודים לקבוע תקנונים משלהם.

שוקי קרמר: התאחדות הכדורגל ואיגוד הכדורסל כפופים להוראות של איגודים בינלאומיים.

שוקי קרמר: אם יש התערבות בהוראות לגבי שיתוף במשחקים שעומדות בסתירה לתקנות הבינלאומיות אז לא מכירים בספורט במדינת ישראל.

שוקי קרמר: מה שמעניין אתכם זה שלא ייכנס אדם למגרש כדורגל או למגרש כדורסל שלא הותר לו.

שוקי קרמר: זה חייב להיות תואם את ההוראות של ההתאחדות לכדורגל ואיגוד הכדורסל, כי אחרת לא ישתפו אותם בשום אירוע.

שוקי קרמר: נקבע מי נכנס, מי יושב וכמה אנשים.

שוקי קרמר: אם הייתם בדברים איתי זה היה הסיכום.

שוקי קרמר: בסעיף 1 צריך להוסיף את המילים "או שהדבר הותר לו על פי תקנונים שנקבעו על פי חוק הספורט ועל פי ההוראות הבינלאומיות".

רחל גוטליב: מה שאתה אומר נכון במהות, רק מבחינת היישום בפועל.

רחל גוטליב: .

רחל גוטליב: אנחנו רוצים לקבוע את הגורם, את האיש.

חמי דורון: לכן זה יהיה יושב-ראש הקבוצה המארחת.

רחל גוטליב: ההצעה של יושב-ראש הוועדה מקובלת עליכם?

שוקי קרמר: מקובל.

זאב גוטמן: זה בסדר גמור מבחינתנו.

זאב גוטמן: זה מכסה תשעים ומשהו אחוז מכלל האופציות.

זאב גוטמן: יש אירועי ספורט שמאורגנים על ידי ההתאחדות לכדורגל ועל ידי איגוד הכדורסל.

זאב גוטמן: קח למשל את גמר גביע המדינה, שאין בו קבוצה מארחת.

חמי דורון: ההתאחדות היא המארחת.

זאב גוטמן: זאת סיטואציה שבה אין יושב-ראש לקבוצה המארחת.

זאב גוטמן: אפשר לכתוב שזה או הקבוצה המארחת או ההתאחדות.

חמי דורון: אין בעיה, אפשר להוסיף שזה או יושב-ראש הקבוצה המארחת או יושב-ראש ההתאחדות.

חמי דורון: צריך לדאוג שהתקנות יבהירו שלא בכל משחק בין מכבי טבריה להפועל זרנוגה איגוד הכדורגל אחראי.

רחל גוטליב: באין קבוצה מארחת.

רחל גוטליב: .

חמי דורון: זה לא באין קבוצה מארחת, אלא כאשר אותו אירוע ספורט מאורגן על ידי איגוד הכדורסל או ההתאחדות לכדורגל.

שוקי קרמר: כמשמעותם בחוק הספורט.

שוקי קרמר: אני לא משוכנע שלא צריך לעשות אבחנה בין הכדורגל לכדורסל.

שוקי קרמר: השנה יש ירידה דרמטית באלימות בכדורסל.

שוקי קרמר: אני לא משוכנע שזה ישים לגבי הכדורסל.

שוקי קרמר: אני לא בטוח שמניעת כניסת קהל לאחר סיום משחק לשדה המגרש פסולה.

שוקי קרמר: באנ.

שוקי קרמר: בי.

שוקי קרמר: אי, כאשר קבוצה מנצחת או זוכה מותר להיכנס למגרש.

שוקי קרמר: אני יודע שקצינים בירושלים מאפשרים לקהל לרדת למגרש.

חמי דורון: כתוב אלא אם ניתן לו היתר.

חמי דורון: ניתן לתת לו היתר לפני תחילת המשחק.

חמי דורון: כשניתן ההיתר ניתנת גם ההנחיה למשטרה.

יצחק צוקר: בכדורסל יושבים אנשים בזירת המשחק.

יצחק צוקר: פה מדובר על גידורים, על הפרדות בין זירת המשחק ליציעים.

יצחק צוקר: במגרשי כדורסל ישנה בעיה, כי חלק מהקהל יושב בתחום.

יצחק צוקר: .

שוקי קרמר: אתה דואג לכדורסל?

שוקי קרמר: פעם אני אסביר לך למה בכדורסל יש פחות אלימות מאשר בכדורגל.

שוקי קרמר: אולי הכדורסל פועל אחרת נגד האלימות.

רחל גוטליב: אני מציעה שהוועדה תקבל החלטה ברוח הדברים שסוכמו, כאשר את הניסוח נסכם סופית עם היועצת המשפטית של הוועדה.

חמי דורון: אני רוצה שהניסוח הסופי יבוא לוועדה.

חמי דורון: לא נעשה זימון דיון בעניין הזה.

חמי דורון: סעיף (ב) הוא סעיף משעשע.

רחל גוטליב: אנחנו רוצים לקבוע איסור טוטאלי.

רחל גוטליב: לפעמים אפשר להשליך בלונים, אפשר להשליך פרחים שאין בהם פגיעה.

רחל גוטליב: כאן אנחנו מדברים על איסור השלכה טוטאלית לזירת הפעילות, למעט אם ניתן לו היתר.

חמי דורון: האם זה אומר שאני יכול לבקש רשות מקצין המשטרה להשליך גליל נייר?

רחל גוטליב: נכון.

חמי דורון: זה נראה לך הגיוני?

חמי דורון: החוכמה היא לא לשים מכשול בפני עיוור.

חמי דורון: אנחנו לא רוצים ליצור חוק שמלכתחילה יודעים שאף אחד לא יאכוף אותו.

רחל גוטליב: המשמעות של זה היא שגם גליל נייר טואלט יהיה אסור.

רחל גוטליב: זה אכיף?

חמי דורון: גליל נייר טואלט באמצע משחק כדורסל גורם הפרעה.

חמי דורון: אפשר בשביל זה להפסיק משחק כדורסל.

חמי דורון: אני לא חושב שצריך לתת היתר.

חמי דורון: אני חושב שסעיף (ג) מכסה את סעיף (ב).

רחל גוטליב: אם הוא זרק פחית קולה ביציע הוא לא עבר עבירה.

רחל גוטליב: אסור לו להשליך ביציעים דברים שעלולים לגרום מכשול.

רחל גוטליב: לעניין זירת הספורט יש איסור טוטאלי להשליך כל דבר.

רחל גוטליב: אנחנו לא רוצים להשאיר את זה לשיקול דעתו של האוהד.

חמי דורון: ביוון זרקו דרכמות למגרש.

חמי דורון: נניח יושב אדם פלוני בשורה 17 וזורק מטבע למגרש שפוגע לשופט בעין.

חמי דורון: האם המשטרה תוכל לדעת שהוא ישב בשורה 17, כיסא 13?

רחל גוטליב: או שכן או שלא.

רחל גוטליב: השאלה היא לא אם נמצא את העבריין.

רחל גוטליב: אם מצאנו אז יש לנו במה להאשים אותו.

חמי דורון: תורידו את הנושא של החריג, כי אם יזרקו פרחים אז גם המשטרה לא תעשה שום דבר.

חמי דורון: ברגע שנותנים היתר, אז שיקול הדעת הופך להיות מצחיק .

חמי דורון: אחת הטענות של משרד הפנים היתה שאם הכדור עף ליציע אז אסור להחזיר את הכדור למגרש כי זה השלכת חפץ.

חמי דורון: זה רציני?

רחל גוטליב: מקובל.

עדי ביתן: סעיף (ד) מפנה לתקנות התכנון והבנייה הרלוונטיות.

חמי דורון: מה המשמעות של חפץ?

חמי דורון: מה אם מישהו יזרוק עכבר?

רחל גוטליב: יש תקנות שאוסרות הכנסת בעלי חיים.

עדי ביתן: תקנות הבנייה מדברות על חובת גידור המגרשים.

עדי ביתן: השטח המסומן על ידי אמצעי הפרדה או סימון הוא מתוקף הוראת שעה.

חמי דורון: הוראת שעה מסתיימת באיזה שהוא שלב.

עדי ביתן: היא מסתיימת ב13 ביוני שנה זו.

עדי ביתן: היא בתהליכי הארכה.

חמי דורון: את הוראת השעה עושים בדרך כלל כהוראת מעבר.

רחל גוטליב: המטרה היתה לראות אם הסרת הגדר תורמת לבטיחות.

עדי ביתן: הוראת השעה דיברה על הסרת הגדרות.

עדי ביתן: הבנתי שהפיילוט הזה הצליח.

רחל גוטליב: עומדים להאריך את זה.

רחל גוטליב: עומדים כנראה לבטל את הזמניות של ההוראה.

עדי ביתן: הגשנו בקשה למשרד הפנים להאריך את זה.

עדי ביתן: זה צריך לבוא בפני המועצה הארצית להתייעצות.

עדי ביתן: השר יחליט אם להאריך או לא להאריך.

חמי דורון: זה לא צריך לבוא אלינו?

עדי ביתן: לא.

עדי ביתן: בשלב הבא אנחנו נהפוך את זה לתיקון קבוע בתקנות הבנייה.

עדי ביתן: זה יהיה הכלל המחייב.

עדי ביתן: אז ממילא ההוראה האחרונה תתבטל, כי היא תהיה בתוקף כל עוד הוראת השעה בתוקף.

עדי ביתן: אולי עד אז יהיה לנו חוק לטיפול באירועים המוניים.

חמי דורון: זה מצחיק שאני צריך לאשר תקנה שאני יודע בוודאות שב13 ביוני אני צריך לבטל אותה.

עדי ביתן: היא תוארך.

עדי ביתן: אנחנו נאריך את הוראת השעה, כאשר במקביל נעשה תיקון חקיקה לתקנות הבנייה עצמן.

עדי ביתן: נהפוך את הוראת השעה לכלל המחייב.

עדי ביתן: זה לא יקרה מהיום למחר, כי התיקון הזה הוא תיקון שאורך זמן.

עדי ביתן: לפי סעיף 2 לתקנות האלו התוקף של תקנה 2(ב) יהיה כל עוד הוראת השעה בתוקף.

עדי ביתן: אחרי שתקנות הבנייה המתוקנות ייכנסו לתוקף הסעיף הזה יתיתר.

חמי דורון: מה קורה במשחקים שיש בהם פחות מ-200 איש?

רחל גוטליב: החוק לא חל.

חמי דורון: יש הרבה משחקי כדורסל שיש בהם 100 צופים, 50 צופים.

חמי דורון: גם שם יש מצב שאנשים פורצים.

חמי דורון: אתה לא יודע כמה צופים יגיעו.

חמי דורון: אתה מזמין את המשטרה על פי התכולה של האולם?

יצחק צוקר: על פי צפי מכירת הכרטיסים.

חמי דורון: זה אחד האסונות הגדולים, כי 80% נכנסים חינם.

רחל גוטליב: לא משנה כמה אנשים בפועל באו, אלא ההיקף של התכולה.

חמי דורון: מתי התיקונים מגיעים למירי?

רחל גוטליב: תוך יום-יומיים אנחנו נעביר את התיקונים.

רחל גוטליב: צריך את ההערות של משרד המשפטים.

חמי דורון: מאחר והזמן דוחק בעניין הזה, אני מציע שתשתדלו לעשות את זה עד סוף שבוע הזה כדי שביום שני הבא אפשר יהיה לשחרר את זה.

חמי דורון: אנחנו לא נזמן עוד ישיבה.

חמי דורון: ברגע שתביאו את התיקונים ליועצת המשפטית של הוועדה, ואני אראה שהם בהתאם למה שסוכם, אני אבקש להעלות את זה בישיבה הראשונה כדי לאשר את זה.